b"\n_START_ARTICLE_\nRegistan\n_START_SECTION_\nMadrasses\n_START_PARAGRAPH_\nLes tres madrasses del Registan s\xc3\xb3n: la Madrassa d'Ulugh Beg (1417\xe2\x80\x931420), la Madrassa de Tilya-Kori (1646\xe2\x80\x931660) i la Madrassa de Sher-Dor (1619\xe2\x80\x931636). Madrassa \xc3\xa9s el terme \xc3\xa0rab que fa refer\xc3\xa8ncia a l'escola.\n_START_SECTION_\nMadrassa d'Ulugh Beg (1417\xe2\x80\x931420)\n_START_PARAGRAPH_\nLa Madrassa d'Ulugh Beg, constru\xc3\xafda per Ulugh Beg durant l'era de l'imperi dels tim\xc3\xbarides de Tamerl\xc3\xa0, t\xc3\xa9 un iwan imponent amb un pishtaq d'arc lanceolat o portal que enfoca a la pla\xc3\xa7a. Les cantonades estan coronades per dos minarets. El panell de mosaic sobre l'arc de l'entrada de l'iwan est\xc3\xa0 decorada amb ornamentacions estilitzades geom\xc3\xa8tricament. El pati interior quadrat inclou una mesquita i sales de lectura. En els seus marges es troben els dormitoris on vivien els estudiants. Hi ha profundes galeries a trav\xc3\xa9s dels eixos. Originalment, la Madrassa d'Ulugh Beg era un edifici de dues plantes amb quatre darskhonas (cambres de lectura) cupulades a les cantonades._NEWLINE_La Madrassa d'Ulugh Beg (\xd9\x85\xd8\xaf\xd8\xb1\xd8\xb3\xd9\x87 \xd8\xa7\xd9\x84\xd8\xba \xd8\xa8\xdb\x8c\xda\xaf en persa) va ser una de les millors universitats clericals de l'Orient Musulm\xc3\xa0 durant el segle XV. Abdul-Rahman Jami, el gran poeta, erudit, m\xc3\xadstic, cient\xc3\xadfic i fil\xc3\xb2sof persa va estudiar en aquesta madrassa.  El mateix Ulugh Beg va ser professor en aquesta universitat. Durant el govern d'Ulugh Beg, la madrassa va ser un centre de ci\xc3\xa8ncia secular.\n_START_SECTION_\nMadrassa de Sher-Dor (1619\xe2\x80\x931636)\n_START_PARAGRAPH_\nAl segle XVII el governador de Samarcanda, Yalangtush Bakhodur, va ordenar la construcci\xc3\xb3 de les madrasses de Sher-Dor (\xd8\xb4\xdb\x8c\xd8\xb1\xd8\xaf\xd8\xa7\xd8\xb1) i de Tillya-Kori (\xd8\xb7\xd9\x84\xd8\xa7\xda\xa9\xd8\xa7\xd8\xb1\xdb\x8c). Els mosaics de tigres a les cares de cada madrassa s\xc3\xb3n interessants, en burlar la prohibici\xc3\xb3 dins de l'art isl\xc3\xa0mic de representar \xc3\xa9ssers vius en edificis religiosos.\n_START_SECTION_\nMadrassa de Tilya-Kori (1646\xe2\x80\x931660)\n_START_PARAGRAPH_\nDeu anys m\xc3\xa9s tard, la Madrassa de Tilya-Kori (\xd8\xb7\xd9\x84\xd8\xa7\xda\xa9\xd8\xa7\xd8\xb1\xdb\x8c, que significa inclinat) va ser constru\xc3\xafda. No nom\xc3\xa9s es tractava d'una universitat amb resid\xc3\xa8ncia pels estudiants, sin\xc3\xb3 que tamb\xc3\xa9 tenia el paper de masjid (mesquita). Era una fa\xc3\xa7ana de dos pisos i un espai\xc3\xb3s pati interior envoltat d'habitacions, amb galeries a cada costat del quadrat. L'edifici de la mesquita (vegeu la imatge) est\xc3\xa0 situada a la secci\xc3\xb3 oest del pati. La paret principal de la mesquita est\xc3\xa0 inclinada considerablement.\n_START_SECTION_\nMausoleu dels Xib\xc3\xa0nides\n_START_PARAGRAPH_\nA l'est de la Madrassa de Tilya-Kori, es troba el mausoleu dels Xib\xc3\xa0nides (segle XVI) (veure imatge). El fundador aut\xc3\xa8ntic dels xib\xc3\xa0nides va ser Muh\xc3\xa0mmad Xaibani - n\xc3\xa9t d'Abu'l Khair. L'any 1500, amb el suport del Khanat de Txagatai, m\xc3\xa9s tard establert a Taixkent, Muhammad Shaybani va conquerir Samarcanda i Bukhar\xc3\xa0 de les seves \xc3\xbaltimes dinasties tim\xc3\xbarides. El fundador de la dinastia va desplegar llavors els seus benefactors i l'any 1503 va prendre el control de Taixkent. Va prendre Khiv\xc3\xa0 el 1506, i el 1507 es va precipitar a Merv (Turkmenistan), l'est de P\xc3\xa8rsia i l'oest de l'Afganistan. Els xib\xc3\xa0nides es van quedar enrere respecte els saf\xc3\xa0vides, que l'any 1502 havien pres la ciutat d'Aq Qoyunlu (Iran). Muhammad Shaybani era el l\xc3\xadder dels n\xc3\xb2mades uzbeks. Durant els anys seg\xc3\xbcents es van anar establint en oasis de l'\xc3\x80sia Central. La invasi\xc3\xb3 uzbeka del segle XV va ser l'\xc3\xbaltima part de l'etnologia nacional uzbeka actual.\n_START_SECTION_\nBazar cupulat de Chorsu\n_START_PARAGRAPH_\nL'antiga c\xc3\xbapula, que fa la funci\xc3\xb3 de bazar, de Chorsu est\xc3\xa0 situada rere la Madrassa de Sher-Dor."